CELEX: 62018TN0065
Language: el
Date: 2018-02-06 00:00:00
Title: Υπόθεση T-65/18: Προσφυγή της 6ης Φεβρουαρίου 2018 — Βενεζουέλα κατά Συμβουλίου

16.4.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 134/24
            
         Προσφυγή της 6ης Φεβρουαρίου 2018 — Βενεζουέλα κατά Συμβουλίου
   (Υπόθεση T-65/18)
   (2018/C 134/34)
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Βολιβαριανή Δημοκρατία της Βενεζουέλας (εκπρόσωποι: F. Di Gianni και L. Giuliano, δικηγόροι)
   
      Καθού: Συμβούλιο της Ευρωπαϊκής Ένωσης
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει τον κανονισμό (EΕ) 2017/2063 του Συμβουλίου, της 13ης Νοεμβρίου 2017, σχετικά με περιοριστικά μέτρα λόγω της κατάστασης στη Βενεζουέλα, καθόσον οι διατάξεις του αφορούν την προσφεύγουσα· και
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τέσσερις λόγους.
   
               1.
            
            
               Με τον πρώτο λόγο ακυρώσεως προβάλλεται ότι το Συμβούλιο, επιβάλλοντας τα περιοριστικά μέτρα χωρίς προηγουμένως να ενημερώσει την προσφεύγουσα για την πρόθεσή του αυτή και χωρίς να ακούσει προηγουμένως την άποψη της προσφεύγουσας επί των πραγματικών περιστατικών τα οποία υποστηρίζεται ότι δικαιολογούν τα περιοριστικά μέτρα, παραβίασε το δικαίωμα ακροάσεως της προσφεύγουσας.
            
         
               2.
            
            
               Με τον δεύτερο λόγο ακυρώσεως προβάλλεται ότι το Συμβούλιο παρέβη την υποχρέωσή του να εκθέσει τους λόγους και να παράσχει επαρκή αποδεικτικά στοιχεία για τη λήψη των περιοριστικών μέτρων.
            
         
               3.
            
            
               Με τον τρίτο λόγο ακυρώσεως προβάλλεται ότι το Συμβούλιο υπέπεσε σε πρόδηλη πλάνη εκτιμήσεως όσον αφορά τα πραγματικά περιστατικά στα οποία στηρίχθηκε η λήψη των περιοριστικών μέτρων.
            
         
               4.
            
            
               Με τον τέταρτο λόγο ακυρώσεως προβάλλεται ότι τα περιοριστικά μέτρα συνιστούν αθέμιτα αντίμετρα σύμφωνα με το εθιμικό διεθνές δίκαιο.